รัฐบาลไทย-ข่าวทำเนียบรัฐบาล-“รัฐบาลเร่งรัดการเบิกจ่ายเงินลงทุนรัฐวิสาหกิจ ช่วยผลักดันเศรษฐกิจไทยปี 2560”
วันพุธที่ 11 มกราคม 2560
“รัฐบาลเร่งรัดการเบิกจ่ายเงินลงทุนรัฐวิสาหกิจ ช่วยผลักดันเศรษฐกิจไทยปี 2560”
รองนายกรัฐมนตรี (นายสมคิด จาตุศรีพิทักษ์) มอบนโยบายให้รัฐวิสาหกิจทั้ง 45 แห่ง ให้เร่งรัดการเบิกจ่ายงบลงทุนของรัฐวิสาหกิจในปี 2560 จํานวน 371,910 ล้านบาท ให้เป็นไปตามเป้าหมายที่กําหนด
รองนายกรัฐมนตรี (นายสมคิด จาตุศรีพิทักษ์) มอบนโยบายให้รัฐวิสาหกิจทั้ง 45 แห่ง ให้เร่งรัดการเบิกจ่ายงบลงทุนของรัฐวิสาหกิจในปี 2560 จํานวน 371,910 ล้านบาท ให้เป็นไปตามเป้าหมายที่กําหนด คือ ไม่น้อยกว่าร้อยละ 95 ของแผนการเบิกจ่ายลงทุนประจําปี และให้เร่งรัดให้มีการเบิกจ่ายเพิ่มขึ้นในช่วงไตรมาสที่ 1 และ 2 ของปี 2560 (Front-Loaded) เพื่อให้การลงทุนของรัฐวิสาหกิจเป็นกลไกในการสนับสนุนการขยายตัวของเศรษฐกิจในปี 2560 อย่างต่อเนื่อง
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วงไตรมาสที่ 4 ของปี 2559 ผลการเบิกจ่ายงบลงทุนของรัฐวิสาหกิจ 45 แห่งที่ สคร. ดูแล ขยายตัวสูงถึงร้อยละ 26.5 และเป็นการขยายตัวต่อเนื่องติดต่อกัน 4 ไตรมาส ซึ่งเป็นแรงผลักดันให้ผลการเบิกจ่ายงบลงทุนของรัฐวิสาหกิจในปี 2559 ขยายตัวร้อยละ 11.0 โดยจะมีส่วนในการสนับสนุนให้เศรษฐกิจไทยในปี 2559 ขยายตัวได้อย่างต่อเนื่อง
ม.ค. - มี.ค. 59 เม.ย. - มิ.ย. 59 ก.ค. - ก.ย. 59 ต.ค. - ธ.ค. 59 ม.ค. – ธ.ค. 59
การขยายตัวผลเบิกจ่ายงบลงทุนรัฐวิสาหกิจ
(% yoy) 6.62% 0.50% 7.82% 26.51 % 11.04%
ที่มา: สํานักงานคณะกรรมการนโยบายรัฐวิสาหกิจ (สคร.)
สําหรับผลการเบิกจ่ายงบลงทุนของรัฐวิสาหกิจในปี 2559 เท่ากับ 235,043 ล้านบาท หรือคิดเป็นร้อยละ 79.0 ของแผนการเบิกจ่ายลงทุนประจําปี โดยรัฐวิสาหกิจที่ดําเนินการตามปีงบประมาณเบิกจ่ายได้ 90,972 ล้านบาท หรือคิดเป็นร้อยละ 70.0 ของแผนการเบิกจ่ายลงทุนประจําปี และรัฐวิสาหกิจที่ดําเนินการตามปีปฏิทินเบิกจ่ายได้ 144,070 ล้านบาท หรือคิดเป็นร้อยละ 86 ของแผนการเบิกจ่ายลงทุนประจําปี โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟฟ้าขนส่งมวลชนแห่งประเทศไทย (รฟม.)
การประปาส่วนภูมิภาค (กปภ.) การไฟฟ้าฝ่ายผลิตแห่งประเทศไทย (กฟผ.) การไฟฟ้าส่วนภูมิภาค (กฟภ.) และ บมจ. กสท โทรคมนาคม (CAT)
รัฐวิสาหกิจ
แผนลงทุนทั้งปี เบิกจ่ายสะสมตั้งแต่ต้นปี %เบิกจ่ายสะสม/แผนสะสม
1. ปีงบประมาณ จํานวน 34 แห่ง (ต.ค. 58 – ก.ย. 59) 130,381 90,972 70 %
1.1 การรถไฟแห่งประเทศไทย 60,716 32,279 53 %
1.2 การรถไฟฟ้าขนส่งมวลชนแห่งประเทศไทย 16,149 16,146 100 %
1.3 การประปาส่วนภูมิภาค 14,550 14,443 99 %
1.4 บริษัท ท่าอากาศยานไทย จํากัด (มหาชน) 10,235 4,992 49 %
1.5 การเคหะแห่งชาติ 7,706 7,469 97 %
1.6 การประปานครหลวง 4,249 3,853 91 %
1.7 การท่าเรือแห่งประเทศไทย 2,959 2,620 86 %
1.8 การทางพิเศษแห่งประเทศไทย 1,990 1,150 58 %
1.9 บริษัท วิทยุการบินแห่งประเทศไทย จํากัด 1,930 1,781 92 %
1.10 การนิคมอุตสาหกรรมแห่งประเทศไทย 1,348 1,061 79 %
1.11 รัฐวิสาหกิจแห่งอื่นๆ จํานวน 24 แห่ง 8,544 4,870 57 %
2. ปีปฏิทิน จํานวน 11 แห่ง (ม.ค. 59 – ธ.ค. 59) 166,685 144,070 86 %
2.1 การไฟฟ้าฝ่ายผลิตแห่งประเทศไทย 57,904 57,904  100 %
2.2 บริษัท ปตท. จํากัด (มหาชน) 43,307 32,320  75 %
2.3 การไฟฟ้าส่วนภูมิภาค 19,383 18,799  97 %
2.4 การไฟฟ้านครหลวง 17,291 12,621  73 %
2.5 บริษัท การบินไทย จํากัด (มหาชน) 10,271 8,209  80 %
2.6 บริษัท ทีโอที จํากัด (มหาชน)  7,508 4,202  56 %
2.7 บริษัท กสท โทรคมนาคม จํากัด (มหาชน) 7,220 7,070  98 %
2.8 รัฐวิสาหกิจแห่งอื่นๆ จํานวน 4 แห่ง 3,801 2,945 77 %
รวม 45 แห่ง 297,066 235,043 79 %
นายเอกนิติ นิติทัณฑ์ประภาศ ผู้อํานวยการ สคร. กล่าวเพิ่มเติมว่า แผนการเบิกจ่ายงบลงทุนของรัฐวิสาหกิจในปีงบประมาณ 2560 ที่อยู่การกํากับดูแลของ สคร. สูงถึง 371,910 ล้านบาท หากรัฐวิสาหกิจสามารถเร่งรัดการเบิกจ่ายได้ตามเป้าหมายที่กําหนด จะสนับสนุนการขยายตัวของเศรษฐกิจในปี 2560 อย่างต่อเนื่อง ทั้งนี้ ในช่วงปลายเดือนมกราคม 2560 จะมีโครงการจัดงาน SOE CEO Forum เพื่อให้ผู้บริหารสูงสุดของรัฐวิสาหกิจมีโอกาส
ในการพบปะและแลกเปลี่ยนประสบการณ์ในการบริหารจัดการองค์กร โดยจะมีการแบ่งปันเทคนิคในการบริหารจัดการเบิกจ่ายงบลงทุนให้เป็นไปตามเป้าหมายที่กําหนดจากรัฐวิสาหกิจที่มีผลการเบิกจ่ายได้ดีด้วย ซึ่งโครงการดังกล่าวก็จะช่วยเพิ่มประสิทธิภาพการเบิกจ่ายงบลงทุนของรัฐวิสาหกิจได้อย่างยั่งยืนต่อไป
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง